Okresná prokuratúra Martin 
Vajanského nám. 1, 036 80 Martin 1

Sp. zn. : 3 Pv 67/11/5506	Martin, 14.6.2012
EEČ : 2-40-70-2012

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Martin
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 1. 2. 2011 v čase okolo 10:15 viedol vo Vrútkach, okres Martin po ceste číslo I/18 nákladné motorové vozidlo značky DAF, evidenčné číslo XXXXX s návesom značky Lamberet, evidenčné číslo XXXXX, pričom pred priechodom pre chodcov približne v kilometri 478,800, v dôsledku toho, že sa nevenoval plne vedeniu vozidla a situácii v cestnej premávke, ako aj v dôsledku toho, že nedodržal bezpečnú vzdialenosť od pred ním idúceho nákladného motorového vozidla značky MAN, evidenčné číslo XXXXX s návesom značky Agricom, evidenčné číslo XXXXX, ktoré viedol vodič XXXXX, XXXXX, ktorý s jazdnou súpravou zastavil za pred ním idúcim osobným motorovým vozidlom značky BMW 320 Touring, evidenčné číslo XXXXXL, ktoré viedol vodič XXXXX, XXXXX, ktorý s vozidlom zastavil pred priechodom pred chodcov za účelom dania prednosti chodkyni, ktorá pred vstupom na priechod, stála na stredovom deliacom ostrovčeku medzi jazdnými pruhmu, obvinený s jazdnou súpravou napriek intenzívnemu brzdeniu nestihol dostatočným spôsobom spomaliť a zastať za nákladným motorovým vozidlom značky DAF, evidenčné číslo XXXXX s návesom značky Lamberet, evidenčné číslo XXXXX a následne prednou časťou nákladného motorového vozidla, ktoré viedol zozadu narazil do návesu značky Agricom, evidenčné číslo XXXXX, v dôsledku čoho odhodilo dopredu aj na tento náves pripojené nákladné motorové vozidlo MAN, evidenčné číslo XXXXX, ktoré následne prednou časťou zozadu narazilo do osobného motorového vozidla značky BMW 320 Touring, evidenčné číslo XXXXX, ktoré bolo odhodené až za priechod pre chodcov, v dôsledku čoho vodič nákladného motorového vozidla značky MAN, evidenčné číslo XXXXX poškodený XXXXX, XXXXX utrpel pomliaždenie krčnej a hrudnej chrbtice ťažšieho stupňa s potrebnou dobou liečenia a práceneschopnosti 14 dní, počas ktorej uvedené zranenie, najmä pre bolestivosť, obmedzovali poškodeného v obvyklom spôsobe života a spolujazdkyňa z osobného motorového vozidla značky BMW 320 Touring, evidenčné číslo XXXXX, poškodená XXXXX, narodená 14. 10. 1957 utrpela pomliaždenie krčnej chrbtice ľahšieho stupňa s potrebnou dobou liečenia maximálne 14 dní a spotrebnou dobou práceneschopnosti v trvaní do 7 dní, počas ktorej uvedené zranenie, najmä pre jeho bolestivosť, obmedzovali poškodenú v obvyklom spôsobe života. Obvinený XXXXX, narodený XXXXX tak svojím konaním porušil ustanovenie § 3 odsek 2 písmeno a), § 4 odsek 1 písmeno c) a § 17 odsek 1 Zákona číslo 8/2009 Zbierky zákonov o cestnej premávke a o zmene a doplnení niektorých zákonov v znení neskorších predpisov.

lebo je trestné stíhanie neprípustné podľa § 9 odsek 1 písmeno g
Odôvodnenie:
Poverený príslušník Okresného riaditeľstva Policajného zboru v Martine, Okresného dopravného inšpektorátu Martin uznesením číslo ORP-4/DI-MT-11 zo dňa 1. 2. 2011 vzniesol obvinenie občanovi Poľskej republiky XXXXX XXXXX, narodenému XXXXX, pre prečin ublíženia na zdraví podľa § 158 Trestného zákona, ktorého sa mal dopustiť na tom skutkovom základe, ako je uvedený vo výrokovej časti tohto uznesenia. 

Keďže obvinený XXXXX, narodený XXXXX je občanom Poľskej republiky, okresná prokurátorka v Martine dňa 18. 7. 2008 požiadala Prokuraturu Okręgowu w Łodzi, Poľská republika, o prevzatie trestného stíhania obvineného XXXXX XXXXX, narodeného XXXXX. Tejto žiadosti bolo vyhovené a vec prevzali orgány činné v trestnom konaní v Poľskej republike. 

Dňa 02. 4. 2012 bolo na tunajšiu prokuratúru z Prokuratury Okręgowej w Łodzi doručené rozhodnutie o ukončení vyšetrovania v predmetnej trestnej veci, pretože sa podľa Trestného zákona Poľskej republiky pri predmetnom skutku nejedná o trestný čin. 

Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je neprípustné (§ 9 odsek 1 Trestného poriadku).
Podľa § 9 odsek 1 písmeno g/ Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva. 

V danom prípade z Článku 63 Zmluvy medzi bývalou Československou socialistickou republikou a Poľskou ľudovou republikou o právnej pomoci a úprave právnych vzťahov v občianskych, rodinných, pracovných a trestných veciach podpísanej dňa 21. 12. 1987 vo Varšave vyplýva, že po prevzatí trestného stíhania justičné orgány dožadujúcej zmluvnej strany nemôžu pokračovať v trestnom konaní proti tej istej osobe pre ten istý skutok.

Vzhľadom na vyššie uvedené skutočnosti, s poukazom na citované zákonné ustanovenia, som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Konečný
prokurátor